
      R E P U B L I K A  H R V A T S K A

DUBROVAČKO-NERETVANSKA ŽUPANIJA

ŽUPAN

KLASA: 301/11-01/11
URBROJ: 2117/1-01-11-1
Dubrovnik, 16. kolovoza 2011. god.

Temeljem članka 35. Statuta Dubrovačko-neretvanske županije ("Službeni glasnik Dubrovačko-neretvanske županije" br. 7/09 i 10/1), župan Dubrovačko-neretvanske županije objavljuje

JAVNI POZIV

ZA PRIKUPLJANJE PRIJEDLOGA RAZVOJNIH PROJEKATA 

ZA ŽUPANIJSKU BAZU PROJEKATA DUBROVAČKO-NERETVANSKA ŽUPANIJA

Predmet:

Predmet javnog poziva je prikupljanje prijedloga razvojnih projekata za provedbu “Razvojne strategije Dubrovačko-neretvanske županije  2011.–2013.“ putem Županijske baze projekata. 

I.

Županijska baza projekata

Županijska baza projekata DNŽ je službeni registar u elektronskom obliku, svih razvojnih projekata na području Dubrovačko-neretvanske županije koji su u skladu s ciljevima, prioritetima  i mjerama utvrđenim u “Razvojnoj strategiji Dubrovačko-neretvanske županije 2011.–2013.“. 

Svrha Županijske baze projekata DNŽ je da sustavno, trajno i s jednog mjesta, prikuplja, prati razvojne projekte i da time služi kao objektivna osnova za daljnji proces vrednovanja, rangiranja i kandidiranja razvojnih projekata za financijsku potporu iz županijskih državnih i EU financijskih izvora. 

Razvojni projekti se u Županijskoj bazi projekata DNŽ vode po obilježjima, na način i standardima koji su u skladu sa Središnjom bazom projekata Ministarstva regionalnog razvoja, šumarstva i vodnog gospodarstva republike Hrvatske. 

Razvojni projekti koji nisu prijavljeni i uvedeni u Županijsku bazu projekata DNŽ neće moći dobiti podršku i ispuniti uvjete za kandidiranje za financijsku potporu iz županijskih, državnih i EU financijskih izvora. 

II.

Vrste razvojnih projekata koji se mogu prijaviti 

Prijaviti se mogu prijedlozi za:

· projekte  spremne za provedbu 

· projekte  u pripremi 

Napomene

Prijedlozi projekata moraju biti usklađeni s prostornim planovima Dubrovačko-neretvanske županije i planovima jedinica lokalne samouprave.


Projekti u pripremi moraju imati precizan vremenski plan stvarno mogućeg ostvarenja navedenih aktivnosti

Planirana sredstva moraju biti dostatna za provedbu projekta.

Osnovni uvjeti koje trebaju zadovoljiti  razvojni projekti
· ciljevi i obrazloženja u  projektima moraju biti sukladni ciljevima, prioritetima i mjerama utvrđenim u ŽRS-u i drugim strateškim dokumentima DNŽ, gradova i općina s područja DNŽ;
· u prijavi se moraju navesti programi državnih institucija, IPA-e, županijski i drugi programi na koje će se projekti kandidirati;

· projektna dokumentacija mora biti izrađena ili planirana tako da je u potpunom skladu sa standardima koji se traže u natječajima u programima državnih institucija, IPA-e, županijskim i drugim programima, na koje se projekti kandidiraju;
· projekti spremni za provedbu moraju zadovoljiti sve uvjete koji su utvrđeni natječajima, u programima državnih institucija, IPA-e, županijskim i drugim programima, na koje se projekti kandidiraju, a projekti u pripremi moraju iste uvjete moraju imati razrađene planom;

· projekti moraju imati plan, strukturu izvora financiranja i osiguran udio sredstva predlagatelja;

· projekti koji su sufinancirani moraju imati potvrdu financijskih izvora koji su  ta sredstva odobrili;

· projekti koji su u pripremi ili u fazi idejnih projekata moraju imati jasan i cjelovit plan za sve aktivnosti izrade projektne dokumentacije te plan i strukturu financiranja ;

Svi projekti  isključivo moraju biti podneseni elektronskim putem u Županijsku  bazu razvojnih projekata DNŽ  (CRR) .

Osobe zadužene za unos projekata u Županijsku bazu razvojnih projekata DNŽ su imenovani predstavnici gradova i općina, čija imena i kontakte možete pronaći na web stranici www.dunea.hr .

III.

Predlagatelji razvojnih projekata 

Predlagatelji mogu biti:

· jedinice lokalne samouprave, općine i gradovi s područja DNŽ, pojedinačno ili više njih zajedno;

· DNŽ;

· uz DNŽ i druge županije za međužupanijske projekte;

· razvojne agencije, poduzetnički centri HGK, HOK  te druge potporne institucije regionalnog razvoja koje su u vlasništvu jedinica lokalne i područne (regionalne) samouprave;

· komunalna i druga poduzeća u (su)vlasništvu općina i gradova;

· udruge;

· gospodarski subjekti iz privatnog sektora, ali samo za projekte javne namjene i interesa, a koji ulažu sredstva u programe, projekte i slične aktivnosti u području regionalnog i lokalnog razvoja.

U slučaju da programi državnih institucija, IPA-e, županijski i drugi programi predviđaju da predlagatelji mogu biti i drugi osim gore navedenih subjekata (npr. poljoprivrednici, poduzetnici, obrtnici, turističke zajednice, škole, kulturne i zdravstvene ustanove, pojedinci i drugi), tada i takvi predlagatelji mogu predložiti projekte. u Županijsku bazu projekata DNŽ.

lV.
Trajanje javnog poziva

Javni poziv otvoren je trajno.

